Պատգամավոր նշել է, որ ինչպես միշտ, արատավոր շրջան է ամռան այս տապին, երբ քաղաքը լի է զբոսաշրջիկներով: Անպարտաճանաչ կառույցների պատճառով Երեւանը վեր է ածվել աղբի թանգարանի` բաց երկնքի տակ։ «Սա այլանդակություն է, եւ մենք հետեւողական ենք լինելու, որ այն կազմակերպությունները, որ գալիս եւ քաղաքային իշխանության հետ անհասկանալի պայմանագրեր են կնքում, հետո բոլոր պատերին փակցնում են` «Մաքուր Երեւան» եւ «Աղբի տեղը աղբամանն է» օրինակելի կարգախոսները, պատասխան տան` թե ինչո՞ւ աղբի տեղը աղբամանը չէ եւ ինչո՞ւ Երեւանը մաքուր քաղաք չէ` իրենց վատ աշխատանքի պատճառով»,-գրել է նա: